## Més de 18.000 aspirants inicien les proves de les oposicions de Secundària, sectors singulars d’FP, EOI, música, arts escèniques, plàstiques i disseny

*** La província d’Alacant compta amb 21 seus; la de Castelló, amb 5, i la de València, amb 32
* La Conselleria d’Educació oferix 1.607 places en este procés selectiu**

Més de 18.000 aspirants inicien este dissabte les proves de les oposicions de Secundària, sectors singulars d’FP, EOI, música, arts escèniques, plàstiques i disseny. Es tracta de la primera prova del procés selectiu.

Els opositors han fet les proves en 58 seus distribuïdes en 11 municipis (Alacant, Sant Vicent del Raspeig, Sant Joan, Castelló de la Plana, València, Paterna, Mislata, Tavernes Blanques, Burjassot, Xirivella i Torrent). En concret, 21 seus són de la província d’Alacant; 5, de Castelló, i 32, de València.

Estes seus alberguen els 300 tribunals, que es repartixen entre les 3 províncies. En concret, 110 en la província d’Alacant; 23 a Castelló, i 167, a València.

En este procés selectiu, la Conselleria d’Educació, Cultura, Universitats i Ocupació oferix un total de 1.607 places, de les quals 1.590 corresponen a 33 especialitats de Secundària; 6, d’EOI; 2 per a professors de música; 7, per a sectors singulars d’FP, i 2, per a professors d’arts plàstiques.

Fecha: 24/05/2025